Νίκος Ε. Πολίτης

Ο Νίκος Πολίτης ήταν συγγραφέας, δημοσιογράφος, ιστορικός της Πάτρας και ιστορικός του αθλητισμού. Γεννήθηκε το 1920 στον  Πόρο της Λευκάδας, έζησε τα παιδικά του χρόνια στην Κέρκυρα και αποφοίτησε από το γυμνάσιο της γενέτειρας του το 1937.Η κατοχή τον βρήκε φοιτητή της Νομικής Σχολής του Πανεπιστημίου Αθηνών. Μετά τον τερματισμό του εμφυλίου πολέμου (1947), εγκαταστάθηκε στην Πάτρα, όπου εργάσθηκε ως συντάκτης στην ημερήσια  εφημερίδα «Σημερινή», μετέπειτα «Ημέρα». Λόγω του πολέμου και της κατοχής δεν μπόρεσε να ολοκληρώσει τις νομικές σπουδές του, αλλά αυτό δεν τον εμπόδισε να διακριθεί ως δημοσιογράφος. Εκτός από την «Ημέρα» ήταν συντάκτης της εβδομαδιαίας εφημερίδας «Πατραϊκή» (1954), της μηνιαίας οικονομικής εφημερίδας «Εμπορική», που εξέδιδε ο Σύλλογος Εισαγωγικού Εμπορίου Πατρών, της «Καθημερινής» κ. λ. π.
Εξελέγη επανειλημμένα Γενικός Γραμματέας της Ένωσης Συντακτών Ημερησίων Εφημερίδων Πελοποννήσου Ηπείρου και Νήσων και με δική του πρωτοβουλία δημιουργήθηκε το Μουσείο Τύπου Πατρών , που υπάρχει μέχρι σήμερα.Χρήστος Αθανασίου  Μούλιας ( Δικηγόρος –Συγγραφέας), βιογραφικό του Ν. Πολίτη στη β' έκδοση του βιβλίου Χρονικό του πατραϊκού τύπου (1840-1940) ]


Το έργο του Νίκου Πολίτη είναι πατρινοκεντρικό και έχει ως βασική πηγή παλιές ανεύρετες ή δυσπρόσιτες εφημερίδες.
Έχει γράψει πολλά βιβλία, όλα σχετικά με την Πάτρα και την ιστορία της, στην οποία έζησε 58 χρόνια. Σαν πηγές χρησιμοποιούσε το μουσείο τύπου της πόλης κάνοντας πολύχρονες και χρονοβόρες έρευνες. Πέθανε το 2005 στη Πάτρα, νικημένος από την επάρατη νόσο. Τα βιβλία του ήταν απλά, λιτά, χωρίς καμία πρόθεση εντυπωσιασμού και ευχάριστα στην ανάγνωσηΣωκράτης Σκαρτσής, εφημερίδα Η Ημέρα, 17 Φεβρουαρίου 1987, κριτική για το βιβλίο Το καρναβάλι της Πάτρας. (αναδημοσιευμένη στο βιβλίο Το καρναβάλι της Πάτρας). Θεωρείται ένας από τους σημαντικότερους ιστορικούς της Πάτρας μαζί με τον Στέφανο Θωμόπουλο και τον Κώστα Τριανταφύλλου.

 Βιβλία του 

 Ο Ηλίας Α. Συνοδινός (Μώμος Πατρεύς) και οι σάτιρές του, Εκδόσεις Περί Τεχνών, Πάτρα 2001. ISBN 9608411122.
 Ο Πατραϊκός αθλητισμός, Τόμος Β΄, Από την εποχή του Τόφαλου ως την ίδρυση της Παναχαϊκής, Αχαϊκές εκδόσεις, Πάτρα 1997. ISBN 960716492X.
 Ο Πατραϊκός αθλητισμός, Τόμος Α΄, Η πρώτη δεκαετία 1891-1900, Αχαϊκές εκδόσεις, Πάτρα 1994. ISBN 9607164911.Δημοσιευμένη κριτική για το βιβλίο
 Οι Ολυμπιακοί αγώνες του 1896, όπως τους έζησαν Έλληνες και ξένοι, Αχαϊκές εκδόσεις, Πάτρα 1996.
 Οι πρώτοι φωτογράφοι της Πάτρας (1860-1900), Αχαϊκές εκδόσεις, Πάτρα 1997. ISBN 9607164687.
 Οι ωραίοι τρελοί της Πάτρας. Ντόρος και λαϊκοί τύποι, Αχαϊκές εκδόσεις, Πάτρα 1999. ISBN 960-7960-33-Χ.
 Πατρινολογήματα, Τόμος Γ΄, Ο καθημερινός βίος στην Πάτρα άλλοτε. Οι πατρινές και η χειραφέτησή τους, Εκδόσεις Περί Τεχνών, Πάτρα 2004. ISBN 9608260639.
 Πατρινολογήματα, Τόμος Β΄, Άγνωστα ή ελάχιστα γνωστά γεγονότα που συνέβησαν στην Πάτρα, Εκδόσεις Περί Τεχνών, Πάτρα 2003. ISBN 960-8260-38-8.
 Πατρινολογήματα, τόμος Α΄, Η Πάτρα και οι Πατρινοί παλαιοτέρων εποχών, Εκδόσεις Περί Τεχνών, Πάτρα 2003. ISBN 9608260388.
 Το Καρναβάλι της Πάτρας, Αχαϊκές εκδόσεις, Πάτρα 1987.Δημοσιευμένη κριτική για το βιβλίο 
 Β έκδοση, Εκδόσεις Πικραμένος, Πάτρα 2015 ISBN 9789606628634. 
 Χρονικό του Πατραϊκού τύπου (1840-1940), Πάτρα 1984.
 Χρονικό του Πατραϊκού τύπου (1840-1940) Β έκδοση, Πάτρα 2024 ISBN 978-618-5834-08-1

Παραπομπές

 Πηγές 
Οι ωραίοι τρελοί της παλιάς Πάτρας, ντόρος και λαϊκοι τύποι, Νίκου Πολίτη,  Αχαϊκές εκδόσεις, Πάτρα 1999. ISBN 960-7960-33-Χ.
Νίκος Ε. Πολίτης. Μια κορυφαία μορφή του περιφερειακού Τύπου, Αφιέρωμα στον δημοσιογράφοι και συγγραφέα Νίκο Ε. Πολίτη 

 Εξωτερικοί σύνδεσμοι 
Βιβλία του Ν. Πολίτη στο floras fun 

Κατηγορία:Έλληνες συγγραφείς
Κατηγορία:Έλληνες δημοσιογράφοι του 20ού αιώνα